ai4bharat/Pralekha huggingface dataset:
ماحولیات، جنگلات اور موسمیاتی تبدیلی کی وزارت
بھارت کی آٹھ بیچوں کو پہلی مرتبہ مایہ ناز عالمی ایوارڈ ‘‘بلو فلیگ’’ دیئے جانے کی سفارش کی گئی ہے
صاف ستھری بیچیں ساحلی علاقوں میں اچھے ماحول کا ثبوت ہیں: جناب پرکاش جاوڈیکر
عالمی بینک نے ساحلی علاقے کے بندوبست کی بھارت کی کوششوں کی تعریف کی ہے اور بھارت کو علاقے کے دوسرے ملکوں کے لیے روشنی کا مینار قرار دیا ہے
نئی دہلی،18 ستمبر، ساحلی علاقوں کو صاف ستھرا رکھنے کے عالمی دن سے ایک شام قبل ماحولیات، جنگلات اور آب وہوا تبدیلی کی مرکزی وزارت نے اعلان کیا ہے کہ پہلی مرتبہ بھارت کی آٹھ بیچوں مایہ ناز بین الاقوامی ایکو لیبل یعنی بلیو فلیگ سرٹیفکیٹ دینے کی سفارش کی گئی ہے۔ یہ دن 1986 سے 100 ملکوں میں منایا جاتا ہے۔ یہ سفارش ایک خودمختار قومی جیوری کے ذریعے کی جاتی ہے جس میں سرکردہ ماہرین ماحولیات اور سائنسداں شامل ہوتے ہیں۔ بلیو فلیگ بیچیں دنیا میں سب سے صاف ستھری بیچیں سمجھی جاتی ہیں۔ جن آٹھ بیچوں کے سلسلے میں سفارش کی گئی ہے وہ ہیں: گجرات میں شیوراجپور، دمن اور دیو میں گھوگھلہ، کرناٹک میں کاسرکوڈ اور پڈوبیبری، کیرالہ میں کپّڑ، ا ٓندھراپردیش میں روشی کونڈا، اڈیشہ میں گولڈ بیچ اور انڈمان نکوبار جزائر میں رادھا نگر بیچ۔
مرکزی وزیر ماحولیات جناب پرکاش جاوڈیکر نے جو پارلیمنٹ سے جاری اجلاس کی وجہ سے اس تقریب میں شرکت نہیں کرسکے، ایک ویڈیو میسیج کے ذریعے کہا ہے کہ حکومت پورے ملک میں بیچوں کو صاف رکھنے کے سلسلے میں عہد بند ہے۔ انھوں نے کہا کہ صاف ستھری بیچیں ساحلی علاقوں میں اچھے ماحول کا ثبوت ہیں۔ انھوں نے کہا کہ پانی میں گندگی اور تیل کے پھیلاؤ کی وجہ سے آبی زندگی کوپریشانی پیدا ہوتی ہے اور بھارت سرکار نے ساحلی علاقوں کی دیرپا ترقی کے لیے مختلف کوششیں کی ہیں۔
اس موقع پر ان آٹھ بیچوں پر بیک وقت‘‘لمسا ونگم بیچ’’ نامی جھنڈے کو لہرا کر بھارت نے اپنے ایکولیبل بیمس کی شروعات کی۔ جھنڈا لہرانے کی رسم ایم او ای ایف سی سی سے بیک وقت آٹھ بیچوں پر ادا کی گئی جبکہ جسمانی طور پر یہ جھنڈے متعلقہ ریاستوں / مرکز کے زیر انتظام علاقوں کے ایم ایل ایز یا بیچ مینجمنٹ کمیٹیوں کے چیئرمین کے ذریعے انجام دیئے گئے۔
اس موقع پر اظہار خیال کرتے ہوئے ماحولیات کے سکریٹری جناب آر کے گپتا نے کہا کہ بیچوں کو صاف رکھنےکے لیے اعلیٰ معیارات برقرار رکھے جارہے ہیں تاکہ ماحولیات کو صاف ستھرا رکھا جاسکے۔ انھوں نے کہا کہ اگلے چار پانچ برسوں میں مزید 100 بیچوں کو صاف کیا جائے گا۔
ایک ویڈیو پیغام میں عالمی بینک کے کنٹری ڈائرکٹر جناب جنید خاں نے بیچیں صاف رکھنے کے سلسلے میں بھارت کی کوششوں کی ستائش کی اور کہا کہ بھارت دیر پا ساحلی بندوبست کی اپنی حکمت عملی کے ساتھ علاقے کے دوسرے ملکوں کے لیے روشنی کے مینار کے طور پر کام کرے گا۔
ساحلی علاقوں کی صفائی کا بین الاقوامی دن 1986 میں اس وقت شروع ہوا تھا جب لنڈا میرانس نے کیتھی اوہارا سے ملاقات کی تھی۔ اوہارا نے اسی وقت ایک رپورٹ مکمل کی تھی جسے پلاسٹک ان دی اوشن کا نام دیا گیا تھا۔ ان دونوں نے ساحل کی صفائی کے لیے ایک کیمپ منعقد کیا تھا جس میں 2800 رضاکاروں نے شرکت کی تھی۔ اس وقت سے یہ تقریب 100 سے زیادہ ملکوں میں منائی جاتی ہے۔
جدید اور قابل تجدید توانائی کی وزارت
جدید اور قابل تجدید توانائی کی وزارت نے آزادی کے امرت مہوتسو کے حصے کے طور پر "نئی سرحدیں: قابل تجدید توانائی سے متعلق ایک پروگرام" کا اہتمام کیا
جدید اور قابل تجدید توانائی کی وزارت اور فکّی نے"2070 تک 2070 تک کاربن کے صفر اخراج کے حصول کا روڈ میپ" پر غور و خوض کے لیے اجلاس کا اہتمام کیا
بجلی اور جدید اور قابل تجدیدتوانائی وزیرنے کلیدی خطبہ دیا
نئی دہلی۔ 18 فروری جدید اور قابل تجدید توانائی کی وزارت  اور فیڈریشن آف انڈین چیمبرز آف کامرس اینڈ انڈسٹری  نے مشترکہ طور پر آج "2070 تک کاربن کے صفر اخراج کے حصول کے روڈ میپ" پر غور و خوض کرنے کے لیے ایک اجلاس کا اہتمام کیا تاکہ 2070 تک کاربن کے صفر اخراج کا ہدف کے حصول کے لیے ہندوستان کے قابل تجدید توانائی کے لائحہ عمل پر غور و خوض کیا جائے۔ پر ۔یہ اجلاس جدید اور قابل تجدید توانائی کی وزارت کے ذریعہ آزادی کا امرت مہوتسو منائی جا رہی تقریبات کا ایک حصہ تھا۔
بجلی اورجدید و قابل تجدید توانائی کے مرکزی وزیر جناب آر کے سنگھ نے کلیدی خطبہ دیا اور ہندوستان کے متعدد شعبوں میں کاربن کےصفر اخراج اور توانائی کی منتقلی سے متعلق منصوبوں کے بارے میں تفصیل سے بات کی نیز ترجیحات، مسائل اور عالمی توانائی کی منتقلی کو آسان بنانے کے لیے موسمیاتی مالیات کی ضرورت کو اجاگر کیا۔
جدید اورقابل تجدید توانائی کی وزارت میں سیکریٹری جناب اندو شیکھر چترویدی نے ذہن سازی سے متعلق نشست کی صدارت کی۔ سکریٹری  جناب آلوک کمار نے افتتاحی کلمات پیش کیے۔ علاوہ ازیں اجستھان اور گجرات کے چیف سکریٹریوں، سنٹرل الیکٹرسٹی اتھارٹی کے چیرپرسن، سولر انرجی کارپوریشن آف انڈیا کے منیجنگ ڈائریکٹر، فکّی کی قابل تجدید تونائی کونسل کے چیئر اور شریک چیئر نے پریزنٹیشنز پیش کیں۔
فکّی کے ڈائریکٹر جنرل جناب ارون چاولہ نے شرکاء کا استقبال کیا اور اجلاس کے لیے سیاق و سباق طے کیا۔ وزارت ماحولیات، جنگلات اور موسمیاتی تبدیلی میں ایڈیشنل سکریٹری، محترمہ ریچا شرمانے شرکاء کو کاربن کے صفراخراج سے متعلق ایجنڈا تیار کرنے ، مختلف بین الاقوامی فورم پر ہندوستان کے موقف اور 2070 تک کاربن کے صفر اخراج کا ہدف حاصل کرنے کے ممکنہ طریقہ کار کے بارے میں آگاہ کیا۔
اس کے بعد کھلی بات چیت ہوئی جس میں صنعت کے رہنماؤں نے صنعت کو درپیش مسائل اور ان سے متعلق تجاویز کا اشتراک کیا۔ جدید اور قابل تجدید توانائی کی وزارت میں سکریٹری نے حکومت ہند کی پالیسیوں اور پروگراموں کے سلسلے میں صنعت کے رہنماؤں کی طرف سے اٹھائے گئے مسائل پر اپنی تجاوزی فراہم کیں۔ انہوں نے شکریہ کے کلمات کے ساتھ تقریب کا اختتام کیا۔
۔۔۔۔۔۔۔۔۔۔۔۔۔۔۔۔۔۔۔۔۔
(ش ح ۔ رض ۔ ج ا (
U-1786
(Visitor Counter : 164
صحت اور خاندانی بہبود کی وزارت
ریاستوں/ مرکز کے زیر انتظام علاقوں میں کووڈ-19 خوراک کی دستیابی سے متعلق تازہ ترین معلومات
ریاستوں/ مرکز کے زیر انتظام علاقوں کو 193.53کروڑ سے زیادہ ویکسین کی خوراکیں فراہم کی گئی ہیں
ریاستوں/مرکز کے زیر انتظام علاقوں کے پاس اب بھی 19.01کروڑسے زیادہ غیر استعمال شدہ خوراکیں دستیاب ہیں، جن کا استعمال کیا جانا ہے۔
نئی دلّی، 03 مئی، 2022/
مرکزی حکومت پورے ملک میں کووڈ-19 ٹیکہ کاری کی رفتار کو تیز کرنے اور اس کے دائرہ کار میں وسعت لانے کے لئے پابند عہد ہے۔ ملک بھر میں کووڈ 19 ٹیکہ کا ری کا آغاز 16 جنوری 2021 کو کیا گیا تھا۔ کووڈ 19 ٹیکہ کاری کے ہمہ گیر نئےمرحلے یعنی سب کو ویکسین کا آغاز21 جون 2021 کو کیا گیاتھا۔ ویکسین کی مزید دستیابی کے ذریعے ٹیکہ کاری مہم کی رفتارمیں اضافہ کردیا گیا ہے، ریاستوں اور مرکز کے زیر انتظام علاقوں کو بہتر منصوبہ بندی کے ذریعے ویکسین کی پیشگی دستیابی کو یقینی بنایا گیا ہے اور سپلائی چین کو آسان بنایا گیا ہے۔
ملک گیر ٹیکہ کاری مہم کے حصے کے طور پر بھارتی حکومت، ریاستوں اور مرکز کے زیر انتظام علاقوں کوکووڈ ویکسین مفت دستیاب کراکے ، ان کی مدد کررہی ہے۔ کووڈ -19 ٹیکہ کاری مہم کے ہمہ گیر یعنی سب کو ویکسین کے نئے مرحلے میں، مرکزی حکومت ملک میں ویکسین مینو فیکچررز کے ذریعے تیار کی جارہی ویکسین کی 75 فیصدخریداری اور سپلائی  ریاستوں اور مرکز کے زیر انتظام علاقوں کو فراہم کرا رہی ہے۔
|
|
ویکسین کی خوراک
|
|

|
|
سپلائی کی گئیں خوراک
|
|
1,93,53,58,865
|
|
دستیاب خوراک
|
|
19,01,68,140
بھارت سرکار  اور ریاستی سرکارکے ذریعےبراہ رست خریداری زمرے کے تحت ریاستوں و مرکز کے زیر انتظام علاقوں کو 193.53کروڑ سے زیادہ  ٹیکےفراہم کرائے جاچکے ہیں۔
ریاستوں/ مرکز کے زیر انتظام علاقوں کے پاس ابھی 19.01کروڑ سے زیادہ  غیر استعمال شدہ ٹیکے دستیاب ہیں، جنہیں استعمال میں لایا جانا باقی ہے۔
نوجوانوں کے امور اور کھیل کود کی وزارت
کھیل کود کی وزارت نے بھارت کی 7 ریاستوں میں کھیلو انڈیا کے 143 مراکز کھولنے کو ہری جھنڈی دکھائی
نئی دلّی ، 25 مئی / کھیل کود کی وزارت نے 14.30 کروڑ روپئے کے بجٹ تخمینے کے ساتھ 7 ریاستوں میں کل 143 مخصوص کھیلو انڈیا مراکز کی منظوری دے دی ہے ۔ اِن سینٹروں کو کھیل کود کا ایک ایک ڈسپلن تفویض کیا جائے گا ۔ ان ریاستوں میں مہاراشٹر ، میزورم ، گوا ، کرناٹک ، مدھیہ پردیش ، اروناچل پردیش اور منی پور شامل ہیں ۔
ریاستوں کے حساب سے تقسیم :
- مہاراشٹر – 3.60 کروڑ روپئے کے بجٹ تخمینے کے ساتھ 30 اضلاع میں 36 کھیلو انڈیا سینٹر کھولے جائیں گے ۔
- میزورم – 20 لاکھ روپئے کے بجٹ تخمینے کے ساتھ کولاسیب ضلع میں کھیلو انڈیا کے دو مرکز کھولے جائیں گے ۔
- اروناچل پردیش - 4.12 کروڑ روپئے کے بجٹ تخمینے کے ساتھ 26 اضلاع میں 52 کھیلو انڈیا سینٹر کھولے جائیں گے ۔
- مدھیہ پردیش - 40 لاکھ روپئے کے بجٹ تخمینے کے ساتھ 4 کھیلو انڈیا سینٹر کھولے جائیں گے ۔
- کرناٹک – 3.10 کروڑ روپئے کے بجٹ تخمینے کے ساتھ 31 کھیلو انڈیا سینٹر کھولے جائیں گے ۔
- منی پور – 1.60 کروڑ روپئے کے بجٹ تخمینے کے ساتھ 16 کھیلو انڈیا سینٹر کھولے جائیں گے ۔
- گوا – 20 لاکھ روپئے کے بجٹ تخمینے کے ساتھ 2 کھیلو انڈیا سینٹر کھولے جائیں گے ۔
پورے ملک میں بنیادی سطح پر کھیل کود کا بنیادی ڈھانچہ دستیاب کرانے کی خاطر کھیل کود کی وزارت نے ریاستی حکومتوں کی ساجھیداری میں کھیلو انڈیا سینٹر کا آغاز کیا ہے ۔ اِس فیصلے پر اظہارِ خیال کرتے ہوئے ، نو جوانوں کے امور اور کھیل کود کے مرکزی وزیر جناب کرن ریجیجو نے کہا کہ ہماری کوشش ہے کہ بھارت کو 2028 ء کے اولمپک میں اعلیٰ ترین 10 ملکوں میں شامل کیا جائے ۔ اس مقصد کو حاصل کرنے کے لئے ہمیں کم عمر سے ہی با صلاحیت کھلاڑیوں کی بڑی تعداد کی شناخت کرنی ہو گی اور اُن کی پرورش کرنی ہو گی ۔ ضلعے کی سطح پر کھیلو انڈیا مراکز میں اچھے کوچ اور ساز و سامان کی سہولیات کی دستیابی کےساتھ مجھے پورا یقین ہے کہ ہم درست وقت پر درست کھیل کے لئے درست بچے تلاش کر سکیں گے ۔
کھیل کود کی وزارت نے جون ، 2020 ء میں چار سال کی مدت میں 1000 نئے کے آئی سی کھولنے کا منصوبہ بنایا تھا تاکہ ملک کے ہر ضلع میں کم از کم ایک کے آئی سی موجود ہو ۔ اِس سے پہلے کئی ریاستوں میں 217 کے آئی سی کھولے جا چکے ہیں اور یہ فیصلہ کیا گیا ہے کہ شمال مشرقی ریاستوں ، جموں و کشمیر ، انڈمان و نکوبار جزائر ، لکشدیپ اور لداخ میں ایک ایک ضلع میں دو – دو کے آئی سی ہوں گے ۔
متعلقہ ریاستی حکومتوں کو ، اِن تمام مراکز کے لئے ، اب ماضی کے چیمپئن کھلاڑیوں کی خدمات حاصل کرنی ہو گی ۔ ملک میں بنیادی سطح پر کھیل کود کے ماحول کو مستحکم کرنے کے حکومت کے ویژن کے ایک حصے کے طور پر ایک کم خرچ اور موثر تربیتی نظام کا منصوبہ بنایا گیا ہے ، جس میں ماضی کے چیمپئن کھلاڑی ، نو جوانوں کے لئے کوچ اور سرپرستوں کے فرائض انجام دیں گے ، کھیل کود کی تربیت کو خود مختار طریقے پر فراہم کریں گے اور اپنی روزی بھی حاصل کریں گے ۔
مالی امداد کو ماضی کے چیمپئن کھلاڑیوں کے کوچ کی حیثیت سے معاوضے ، امدادی عملے کے معاوضے ، ساز و سامان اور اسپورٹس کٹ کی خریداری اور مقابلوں میں استعمال ہونےو الے ساز و سامان کی خریداری کے لئے استعمال کیا جائے گا ۔
۔۔۔۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔ ۔۔ ۔ ۔ ۔۔۔۔۔۔۔۔۔۔۔ ۔ ۔ ۔ ۔ ۔۔۔۔۔۔۔۔۔۔۔۔۔۔ ۔ ۔ ۔ ۔ ۔ ۔۔۔۔۔۔۔۔۔۔۔

U.No. 4822
(Visitor Counter : 143
وزارت آیوش
اے آئی آئی اے کی جانب سے ‘سری جنا’ :عورتوں کے بانجھ پن کے بارے میں ایک قومی کانفرنس کاانعقاد
آیوش کی وزارت کے تحت ، آل انڈیا انسٹی ٹیوٹ آف آیوروید  آج نئی دہلی میں عورتوں کے بانجھ پن سے متعلق ایک دوروزہ قومی کانفرنس ‘‘سری جنا’’کا انعقاد کررہاہے ۔
عورتوں میں بانجھ پن سے لاکھوں افراد متاثرہوتے ہیں اور اس کا ان کے اہل خانہ ، کنبوں اور برادریوں پراثرپڑتاہے ۔ صحت کی عالمی تنظیم –ڈبلیو ایچ او کی خبروں کے مطابق ، بانجھ پن سے متاثرہ شادی شدہ جوڑوں کے 37فیصد معاملوں میں ،عورتوں کا بانجھ پن اس کی وجہ ہوتی ہے ۔ بھارت میں ، عورتوں میں بانجھ پن کے معاملوں میں اضافہ ہورہاہے اوراس کی بدولت تقریبا 15فیصد جوڑے متاثرہوتے ہیں ۔ اس مسئلے پرقابوپانے کی غرض سے ، اے آئی آئی اے ، ایک کانفرنس کے ذریعہ طبی تحقیق اورعلم ومعلومات کے تبادلے کا اہتمام کررہاہے ، جس کے بعد ایک پینل مباحثہ ہوگا۔ اسی مباحثہ کے لئے 100سے زیادہ مندوبین نے اپنا اندراج کرایاہے ۔
ڈی ایس آرآراے یو جودھپور ،راجستھان کے سابق وائس چانسلر پروفیسر ابھیمنیو کمارنے کانفرنس میں مہمان خصوصی کی حیثیت سے شرکت کی ، جبکہ آیوش کی سابق ڈائریکٹرجنرل پروفیسر  پوجابھاردواج نے ، کانفرنس میں مہمان اعزازی کے طورپر حصہ لیا۔ اے آئی آئی اے کے ڈائریکٹر پروفیسر تنوجہ نیساری ، ڈین اوراے آئی آئی اے کے فیکلٹی کے دیگرارکان کی صدارت میں اس کانفرنس کا انعقاد کیاگیا۔
اس موقع پرپروفیسر تنوجہ نیساری نے کہاکہ اس کانفرنس میں پورے بھارت سے بہت سے سائنس دانوں ، پیشہ ورافراد اورماہرین تعلیم کو مدعوکیاگیا ہے جو اپنی کامیابی کی داستانیں پیش کریں گے اورآیوروید کے ذریعہ اپنی عملی اور نظریاتی معلومات کی تشہیر کریں گے ۔ اس کانفرنس میں جدید طریقہ علاج کے بہت سے ماہرامراض نسواں کو بھی مدعوکیاگیاہے جو کہ اس موضوع پرتازہ ترین جانکاری فراہم کریں گے ۔
کانفرنس کے دوران ایک سوینئرکااجراء کیاگیا، جس میں کانفرنس میں پیش کئے جانے والے تحقیقی مقالوں کی تلخیص ، ملک بھرسے آئے موضوع کے ماہرین کے تجربات پرمبنی کیس مطالعات کے مکمل پیپرس اورپوسٹرس پریزینٹیشن وغیرہ شامل ہیں ۔
ڈی ایس آرآراے یو ، جودھپور ، راجستھان کے سابق وائس چانسلر ڈاکٹرپروفیسر ابھی منیو کمارنے کہا:‘‘آج کل کے طرززندگی میں زبردست تبدیلیاں آگئی ہیں ، جن کی وجہ سے خواتین میں بانجھ پن پیداہورہاہے ۔ آیوروید، خواتین کے بانجھ پن کا علاج کرنے میں ایک اہم کرداراداکررہاہے ۔
سات سائنسی نشستوں کا اہتمام کیاگیاہے ۔ ہرنشست میں ، ایک مدعو ماہرمقرر کی تقریرہوگی اورپورے ملک سے آئے درج شدہ مندوبین کے سائنسی مقالے پیش کئے جائیں گے ۔
وزارت دفاع
جنگ میں شہیدوں کے ورثہ کے ذریعہ سرکاری رہائش گاہ کو
اپنے پاس رکھنے کی مدت میں توسیع کو وزیر دفاع کی منظوری
نئی دہلی،27/ نومبر۔جنگ کے دوران شہید ہونے والے فوجیوں کے کنبے / بیوا، اب تک سرکاری رہائش گاہ اپنے پاس 2 سال تک رکھتی رہی ہے جس میں ایک 1999 اور 2006 کی پالیسیوں کے مطابق معاملات کے نوعیت کی بنیاد پر مزید ایک سال اور چھ ماہ کی توسیع کردی گئی ہے۔
پھر بھی موجودہ انتظامات کے مطابق فوجی عملہ جو جنگ کے دوران کارروائی اور آپریشن میں شہید ہوجاتا ہے اور معذور ہوجاتا ہے اُ سے اس بنیاد پر صرف تین ماہ تک ہی سرکاری رہائش گاہ کو اپنے پاس رکھنے کی اجازت تھی۔
مسلح افواج کی ضرورتوں اور مطالبات کے پیش نظر وزیر دفاع جنا ب راجناتھ سنگھ نے فوجیوں کے حوصلے کو بلند کرنے کی نیت سے مذکورہ بالا بنیاد پر ہی سرکاری رہائش کو اپنے پاس رکھنے کی تین ماہ کی مدت کو بڑھا کر ایک سال کرنے پر غور کیاہے۔
بھاری صنعتوں کی وزارت
پی ایس ای میں ٹیکنالوجیکل دوری کو ختم کرنے کے اقدام
نئی دہلی،18/ نومبر۔ بھاری صنعتوں اور سرکاری دائرہ کار کے اداروں کے وزیر جناب پرکاش جاوڈیکر نے ایک سوال کے تحریری جواب میں آج راجیہ سبھا کو بتایا کہ تمام مرکزی سرکاری دائرہ کار کے ادارے متعلقہ وزارتوں/ محکموں کے انتظامی دائرہ کار کے تحت آتے ہیں۔ سی پی ایس ای کے بورڈ آف کائرکٹرز کی ذمہ داری متعلقہ سی پی ایس ای کی کارکردگی کا پابندی سے جائزہ لینا ہوتا ہے۔ جس میں منجمہ دیگر باتوں کے کمپنی کے تکنیکی معیارات کا جائزہ لینا اورمتعلقہ انتظامیہ کی منظوری سے اس کی عملی ضرورتوں اور کاروباری منصوبوں کے مطابق کمپنی کی پیداوار اور پیداواریت کو بڑھانے کے علاوہ اس کی پیداواری لاگت کو کم کرنے کے لئے جدید ترین ٹیکنالوجی کو اپنانے کی غرض سے کئے جانے والی اقدامات کا فیصلہ کرنا شامل ہوتا ہے۔
محکمہ سرکاری دائرہ کار کی صنعتوں نے سی پی ایس ای کے لئے مہا رتن، نورتن اور منی رتن کی اسکیموں پر عمل درآمد کررہا ہے جس کے تحت ایسے سی پی ایس ای کے بورڈوں کو جو اختیارات تفویض کئے گئے ہیں ان میں منجملہ دیگر باتوں کے حکومت کے رہنما خطوط کے مطابق تکنیکی اشتراک کے ادارے قائم کرنا، کلیدی اتحاد کرنا اور تکنیکی اور معلومات کا حصول اور ان کی خریداری شامل ہے۔
مزید برآں تحقیق و ترقی، اختراع پردازی، تکنالوجی کی بہتری کو سی پی ایس ای کے لئے مفاہمتی عرضداشت نظام کے تحت غیر مالی شراکت دار کے طور پر شامل کیا گیا ہے۔
وزیراعظم کا دفتر
صاف ستھرے کرۂ ارض کے تئیں وزیراعظم نے اپنے عہد کا اعادہ کیا
نئی دہلی،6جون :وزیراعظم جناب نریندرمودی نے عالمی یوم ماحولیات کے موقع پر صاف ستھرے کرۂ ارض کے تئیں اپنے عہد کا اعادہ کیا ہے ۔
وزیراعظم نے اپنے پیغام میں کہاہے کہ ‘‘ہماراکرہ ارض اورماحولیات ایک ایسی چیز ہے ،جس کے بارے میں ہم سب بڑے پیمانے پرغوروفکرکرتے ہیں اوریاد رکھتے ہیں ۔ آج عالمی یوم ماحولیات کے موقع پرہم ایک صاف ستھرے کرہ ارض کو یقینی بنانے کے لئے اپنے عہد کا اعادہ کرتے ہیں ۔فطرت کے ساتھ ہم آہنگ ہوکر زندگی بسرکرنے سے ایک بہترمستقبل کاراستہ ہموارہوگا۔’’
جل شکتی وزارت
جل شکتی کے مرکزی وزیر نےسال 2022 کےلئے ملک کےلئے زیر زمین پانی کے متحرک وسائل کی جائزہ رپورٹ جاری کی
جل شکتی کے مرکزی وزیر جناب گجیندر سنگھ شیخاوت نے آج سال 2022 کےلئے ملک بھر میں زیر زمین پانی کے متحرک وسائل کے جائزے کی رپورٹ جاری کی ۔یہ جائزہ سینٹرل گراؤنڈ واٹر بورڈ اور ریاستوں /مرکز کے زیر انتظام علاقوں کی جانب سے مشترکہ طورپر سر انجام دیا گیا ،جس کا استعمال مختلف شراکت کی جانب سے مناسب مداخلتوں کے لئے کیا جائےگا۔2022 کی جائزہ رپورٹ کے مطابق ، پورے ملک کے لیے زیر زمین پانی کی کل سالانہ بھرپائی 437.60 بلین کیوبک میٹر  ہے اور پورے ملک کے لیے زیر زمین پانی کا سالانہ اخراج 239.16 بی سی ایم ہے۔ مزید یہ کہ ملک میں کل 7089 اسسمنٹ یونٹس میں سے 1006 یونٹس کو 'زیادہ استحصال' کے زمرے میں رکھا گیا ہے۔
- جائزے سے زیر زمین پانی کی بھرپائی میں اضافے کا پتہ چلتا ہے
- تجزیہ سے سال 2017 کے اسسمنٹ ڈیٹا کے مقابلے ملک میں 909 اسسمنٹ یونٹوں میں زیر زمین پانی کی صورت حال میں بہتری کا پتہ چلتا ہے
- ملک بھر میں زیر زمین پانی کی کل سالانہ بھرپائی 437.60 بلین کیوبک میٹر  ہے
- پورے ملک کے لیے زیر زمین پانی کاسالانہ اخراج 239.16 بی سی ایم ہے
- کل 7089 اسسمنٹ یونٹوں میں سے 1006یونٹوں کو’زیادہ استحصال‘کے زمرے میں رکھاگیا ہے
- سی جی ڈبلیو بی اور ریاستوں /مرکز کے زیرانتظام علاقوں کے درمیان کی جانے والی ایسی مشترکہ مشقیں اس سے قبل 1980، 1995، 2004، 2009، 2011، 2013، 2017 اور 2020 میں کی گئی تھیں۔
تجزیہ سے معلومات کا ایک تفصیلی جائزہ یہ ظاہرکرتا ہے کہ زیر زمین پانی کی بھرپائی میں اضافہ ہوا ہے جو بنیادی طورپر نہروں میں پانی کا بہاؤ،آبپاشی سے پانی کی واپسی کا بہاؤاور آبی ذخائر /ٹینکوں اور پانی کے تحفظ کے ڈھانچوں سے پانی بھرپائی پر منحصر ہے۔تاہم ۔ تجزیہ سے سال 2017 کے اسسمنٹ ڈیٹا کے مقابلے ملک میں 909 اسسمنٹ یونٹوں میں زیر زمین پانی کی صورت حال میں بہتری کی بھی نشاندہی ہوتی ہے۔اس کے علاوہ ، زیادہ استعمال شدہ یونٹس کی تعداد میں مجموعی طور پر کمی اور زیر زمین پانی نکالنے کی سطح میں کمی بھی دیکھی گئی ہے۔
جل شکتی کی وزارت میں ندیوں کے فروغ اور گنگا کی احیا اور آبی وسائل کےمحکمے میں سکریٹری جناب پنکج کمار ،آبی وسائل ،ندیوں کے فروغ اور زیر زمین پانی کے محکمے کی خصوصی سکریٹری محترمہ دیباشری مکھرجی ،جے ایس  جناب سبودھ یادو اور سی جی ڈبلیو بی کے چیئرمین جناب سنیل کمار اس موقع پر موجود تھے۔
جل شکتی کے مرکزی وزیر جناب گجیندر سنگھ شیخاوت نے سال 2022 کے لیے پورے ملک کے لیے زیرزمین پانی کے محترک وسائل کے جائزہ رپورٹ جاری کی
زیرزمین پانی کے محترک وسائل کے جائزہ رپورٹ کا کور پیج
GROUND WATER RESOURCE ASSESSMENT REPORT 2022
وزیراعظم کا دفتر
وزیراعظم نے تریپورہ میں حلف برداری پر ڈاکٹر مانک ساہا اور وزراء کو مبارکباد دی
وزیر اعظم جناب نریندر مودی نے آج تری پورہ کے وزیر اعلیٰ کے طور پر حلف لینے پر ڈاکٹر مانک ساہا اور ریاست میں وزرا کے طور پر حلف برداری پر ان کی ٹیم کو مبارکباد پیش کی۔ وزیراعظم اس موقع موجود تھے۔
وزیر اعظم نے ٹویٹ کیا:
’’ڈاکٹر مانک ساہا جی اور آج حلف لینے والی ان کی پوری ٹیم کو مبارکباد۔ یہ ٹیم یقینی طور پر ایک بار پھر لوگوں کے ذریعہ دیے گئے مینڈیٹ کو پورا کرے گی اور تریپورہ کی ترقی کے سفر کو تیز کرے گی۔ ان کی کوششوں میں ان کے لیے میری نیک خواہشات۔ @DrManikSaha2 ‘‘
۔۔۔۔۔۔۔۔۔۔۔
ش ح۔ا گ۔ن ا۔
U- 2436
(
وزارت آیوش
این اے ایم کے تحت آیوش اسپتال
نئی دہلی:15،مارچ، 2021:آیوروید،یوگا اور نیچرو پیتھی، یونانی سدھا اور ہومیو پیتھی کے وزیر مملکت جناب کرن رجیجو نے آج یہاں لوک سبھا میں ایک سوال کے تحریری جواب میں بتایا کہ عوامی صحت ایک ریاستی معاملہ ہے۔ آیوش اسپتالوں کا قیام متعلقہ ریاستی/ مرکز کے زیر انتظام علاقوں کی حکومتوں کے دائرہ کار کے تحت آتا ہے۔ تاہم مرکزی امداد یافتہ اسکیم قومی آیوش مشن  کے تحت 50 بستروں والے مربوط آیوش اسپتال قائم کرنے کیلئے مالی امداد کا التزام ہے۔ این اے ایم رہنما خطوط کے مطابق سرگرمی کے تحت مالی امداد حاصل کرنے کیلئے ریاستی/ مرکز کے زیر انتظام علاقوں کی حکومتیں اہل ہیں۔ سال 16-2015 کے دوران وزارت آیوش نے پٹنہ میں 50 بستروں والے مربوط آیوش اسپتال کے قیام کو منظوری دی ہے۔ پٹنہ میں آیوش اسپتال قائم کرنے کیلئے سال 16-2015 کے دوران 102.70 لاکھ روپئے اور سال 20-2019 کے دوران 200.00 لاکھ روپئے کی منظوری دی گئی ہے۔
درج ذیل پانچ سرکاری آیوروید اسپتال اور میڈیکل کالجز بہار میں طبی سہولتیں فراہم کررہے ہیں:
- گورنمنٹ آیورویدک کالج اینڈ ہاسپٹل، پٹنہ
- گورنمنٹ ایودھیا شیوکماری آیورویدک کالج اینڈ ہاسپٹل بیگوسرائے
- گورنمنٹ شری یتندر نارائن استھانگ آیورویدک کالج اینڈ ہاسپٹل، بھاگلپور
- گورنمنٹ مہارانی رامیشوری بھارتیہ چکتسیہ وگیان سنستھان، دربھنگہ
- گورنمنٹ شری دھنونتری آیورویدک کالج اینڈ ہاسپٹل، بکسر
مزید برآں گورنمنٹ آیورویدک کالج اینڈ ہاسپٹل، پٹنہ اور گورنمنٹ ایودھیا شیوکماری آیورویدک کالج اینڈ ہاسپٹل بیگوسرائے اس وقت بہار میں آیوروید میں میڈیکل کی تعلیم فراہم کررہے ہیں۔
وزارت آیوش بہار سمیت ریاستی / مرکز کے زیر انتظام حکومتوں کے ذریعے مرکزی امداد یافتہ اسکیم نیشنل آیوش مشن کو نافذ کررہی ہے اور ان کے ریاستی سالانہ ایکشن پلان ایس اے اے پی میں موصولہ تجاویز کے مطابق انہیں مدد فراہم کررہی ہے۔
ش ح۔م ع۔ ع ن
U NO: 2555
(Visitor Counter : 82
وزارت دفاع
یوم جمہوریہ - 2023 کے موقع پر ہندوستانی بحریہ کے اہلکاروں کو ممتاز خدمات اور بہادری کے ایوارڈ
صدر مملکت نے 26 جنوری 2023 کو یوم جمہوریہ کی تقریبات کے موقع پر ہندوستانی بحریہ کے اہلکاروں کو ممتاز خدمات اور بہادری کے اعزازات کے ساتھ مندرجہ ذیل ایوارڈ دینے کی منظوری دی ہے:-
پرم وششٹ سیوا میڈل
- وی اے ڈی ایم رویندر بھرتروہری پنڈت، اے وی ایس ایم
- وی ایڈم بشواجیت داس گپتا، اے وی ایس ایم، ایس ایم، وی ایس ایم
- وی اے ڈی ایم مکرند اروند ہمپی ہولی، اے وی ایس ایم، این ایم
اتی وششٹ سیوا میڈل
- وی اے ڈی ایم دیپک کپور
- وی اے ڈی ایم ادھیر اروڑہ، این ایم
- آر اے ڈی ایم اروندن کٹیری پلیاکوڈ، وی ایس ایم
- آر اے ڈی ایم سنجے سادھو، این ایم
- آر اے ڈی ایم سمیر سکسینہ، این ایم
- آر اے ڈی ایم دھیرن وِگ، وی ایس ایم 
- سرجنٹ آر اے ڈی ایم سی ایس نائیڈو، وی ایس ایم 
نو سینا میڈل 
- کمانڈر نشانت سنگھ 
بار ٹو نو سینا میڈل 
- لیفٹننٹ سی ڈی آر ششانک تیواری، این ایم 
- ہری اوم شوکین، این سی پی اوII ، این ایم 
نو سینا میڈل 
- سرجنٹ آر اے ڈی ایم شنکر نارائن، وی ایس ایم
- کمانڈنٹ پنکج شرما
- کمانڈنٹ انیش ایم جے نائر
- کمانڈنٹ شانتنو جھا
- کمانڈنٹ وی گنپتی
- کمانڈنٹ افتخار عالم
- کیپٹن سوربھ ٹھاکر
- کیپٹن بی واسو دھیرج
- لیفٹننٹ کمانڈر رجنی کانت یادو 
- لیفٹننٹ کمانڈر یوگیش تیواری 
- لیفٹننٹ کمانڈر اننت ککریتی 
وششٹ سیوا میڈل
- آر اے ڈی ایم ایس گنتایت
- کمانڈنٹ کری مرلی دھر
- کمانڈنٹ ہیمنت پڈبیدری
- کمانڈنٹ ویرپا بی بیلاری
- کمانڈنٹ نیرج ادے
- کمانڈنٹ نادوول پشاروم پردیپ
- کمانڈنٹ مکل مادھو سورنج
- کمانڈنٹ پرشانت دتاترائے شیدھے
- کمانڈنٹ مانو سہگل
- کیپٹن پارتھا اماکانت بھٹ
- کیپٹن کارتک مورتی
- کیپٹن سیموئل میمن ابراہیم
- کیپٹن گورو ملہوترا
- کیپٹن گورو مہتا
- کیپٹن سنیل دت ڈوگرہ
- مہاویر پرساد ایم سی پی او I
صحت اور خاندانی بہبود کی وزارت
ہندستان میں گزشتہ 7 مہینوں کے دوران اب تک کے سب سے کم نئے معاملے درج کئے گئے ، گزشتہ 24 گھنٹوں کے دوران 12584 نئے مثبت معاملوں کی جانکاری ملی
25 ریاستوں اور مرکز کے زیر انتظام علاقوں میں کووڈ کے 19 کے سرگرم معاملوں کی تعداد 5 ہزار سے کم
برطانیہ میں پائے گئے نئے طرح کے کورنا وائرس سے ملک میں اب تک کل 96 لوگ متاثر،، گزشتہ 24 گھنٹوں کے دوران کوئی نیا معاملہ نہیں
نئی دہلی،12 جنوری 2021./ ہندستان نے کورونا وبا کے خلاف لڑائی میں بڑی کامیابی حاصل کی ہے۔ یومیہ بنیاد پر کووڈ-19 کے نئے معاملے آج ریکارڈ نچلی سطح پر آگئے۔
تقریباً سات ماہ بعد گزشتہ 24 گھنٹوں کے دوران صرف 12584 نئے معاملے سامنے آئے ۔ 18 جون 2020 کو یومیہ نئے معاملوں کی تعداد 12881 تھی۔
سماج اور حکومت دونوں کے تعاون سے مرکز کے ذریعہ اپنائی گئی موثر حکمت عملی کی وجہ سے کووڈ-19 معاملوں میں لگاتار کمی آرہی ہے۔ کووڈ سے روزانہ مرنے والوں کی تعداد بھی کم ہورہی ہے۔ گزشتہ 24 گھنٹوں کے دوران کووڈ سے 167 لوگوں کی موت ہوئی ہے۔
ملک میں کووڈ کی سرگرم معاملوں کی تعداد آج گھٹ کر 2 لاکھ 16 ہزار 558 رہ گئی۔ کل مثبت معاملوں میں سرگرم معاملوں کی تعداد میں اور کمی آئی ہے اور یہ 2.07 فی صد پر محدود ہوگئے ہیں۔
گزشتہ 24 گھنٹوں کے دوران کل سرگرم معاملوں میں 5968 کی کمی واقع ہوئی ہے۔
قومی سطح پر کئی گئی اجتماعی کوششوں سے 25 ریاستوں اور مرکز کے زیر انتظام علاقوں میں سرگر م معاملے 5 ہزار سے کم ہیں۔
دوسری جانب ، 32 ریاستوں اور مرکزی کے زیر انتظام علاقوں مین سرگرم معاملے دس ہزار سے کم ہیں۔
جانچ کی سہولیات میں توسیع سے مثبت معاملوں میں بھی کمی آئی ہے۔
ملک میں ہفتہ وار سطح پر مثبت معاملے 2.06 فی صد رہ گئے ہیں۔ 22 ریاستوں اور مرکز کے زیرانتظام علاقوں میں مثبت معاملے قومی اوسط سے بھی کم ہیں۔
صحت یاب ہوئے کل لوگوں کی تعداد 1.01 کروڑ سے زیادہ  ہوچکی ہے۔ جس میں صحت یاب ہونے کی سطح 96.49 فی صد پر پہنچ گئی ہے۔ سرگرم معاملوں کے مقابلے میں صحت یاب ہونے والوںکی تعدا مسلسل بڑھ رہی ہے۔ اورم وجودہ وقت میں یہ فرق 9894736 پر پہنچ گیا ہے۔
گزشتہ 24 گھنٹوں کے دوران 18385 لوگ انفیکشن سے صحت یاب ہوئے ہیں
ان میں 80.50 فی صد صحت یاب ہونے کے نئے معاملے دس ریاستوں اور مرکز کے زیرا نتظام علاقوں سے رہے ہیں۔
ایک دن میںسب سے زیادہ ٹھیک ہونے والے معاملوں میں مہاراشٹر پہلے نمبر پر رہا۔ یہاں ایک دن میں 4286 لوگ صحت ہوئے ۔ کیرل 3922 ایسے ہی معاملوں کے ساتھ دوسرے نمبر پر رہا 1255 لوگوں کے ساتھ چھتیس گڑھ تیسرے نمبر پر رہا۔
70.08 فی صد نئے معاملے سات ریاستوں اور مرکز کے زیر انتظام علاقوں سے رہے ہیں۔
گزشتہ 24 گھنٹوںکے دوران سب سے زیادہ یومیہ نئے 3110 معاملے کیرل میں سامنے آئے۔ مہاراشٹر 2438 ایسےمعاملے کے ساتھ دوسرے نمبر پر رہا جبکہ چھتیس گڑھ میں 853 نئے معاملے سامنے آئے۔
برطانیہ میں پائے گئے نئے طرح کے وائرس سے متاثر اب تک ملک میں کل 96 لوگ متاثر ہوئےہیں۔ گزشتہ 24 گھنٹوں کے دوران ایسا کوئی معاملہ سامنے نہیں آیا ہے۔
گزشتہ 24 کے دوران کورنا سے موت کے جو 167 معاملے سامنے آئے ہیں ان میں سے 62.228 فی صد پانچ ریاستوں اور مرکز کے زیر انتظام علاقوں سے رہے۔ مہاراشٹر میں کورونا سے 40 لوگوں نکی موت ہوئی جبکہ کیرل میں 20 اور مغربی بنگال میں 16 لوگوں کی موت ہوئی ہے۔
ش ح۔ ش ت۔ج
Uno-323
(Visitor Counter : 200